cyanic-selkie/wikianc huggingface dataset:
Arvamusfestival
Arvamusfestival 2014
Mäe- ja Orulavale on programmi kokku pannud Arvamusfestivali korraldusmeeskond. Need olid ka ainsad lavad, mille programmi koostas korraldusmeeskond – kõik teised arutelud sündisid organisatsioonide ja ühenduste koostöös. Mäe- ja Orulaval peeti kahe päeva jooksul peaaegu 20 arutelu Eesti jaoks olulisteks peetud teemadel. Vaetakse, kas on mõistlik väljarännet peatada, kas ja mida ette võtta meie maavaradega, uuritakse, kuhu kaob koolirõõm, peetakse nõu, milline peaks olema riigi roll ettevõtluses. Kõneks on ka julgeolek, elu maapiirkondades, eestimaalaste tervis, samuti Eesti tark ja pehme võim. Veel küsitakse, milline on saja-aastase Eesti Vabariigi tulevik. Festivali alustab endiste peaministrite arutelu "Mida teeksime täna teisiti?". Viimases arutelus kohtuvad parlamendierakondade juhid.
Charles-Orland
pisi|Charles-Orland Charles-Orland (11. oktoober 1492 Plessis-lez-Tours – 16. detsember 1495 Amboise) oli Prantsusmaa dofään kogu oma lühikese elu jooksul.
Tema vanemad olid kuningas Charles VIII (1470–1498) ja kuninganna Bretagne'i Anne (1477–1514).
Ta suri 3-aastaselt leetritesse ning maeti koos oma noorema venna ja järgmise dofääni Charlesiga (kes elas 8. septembrist kuni 2. oktoobrini 1496) Toursi katedraali.
Venemaa Keisririigi Keiserliku Õukonna ja Udellide Ministeerium
Venemaa Keisririigi Keiserliku Õukonna ja Udellide Ministeerium (vene keeles Министерство императорского двора и уделов), lühendatult ka Venemaa Keisririigi Õukonnaministeerium oli Venemaa keisririigi keskvalitsusasutus aastatel 1826−1917/1918.
Selle pädevusse kuulusid keiserliku õukonnaga seotud asutused, kuid see täitis ka mitmeid teisi funktsioone. Aastatel 1852−1856 oli ministeerium ajutiselt jaotatud Keiserliku Õukonna Ministeeriumiks ja Udellide Ministeeriumiks.
Ajalugu
Ministeerium asutati 1826. aasta 22. augustil. Sellega ühendati kõik varasemad keiserliku õukonna haldamisega seotud institutsioonid üheks asutuseks ja see hõlmas kõiki neid instantse, mis ei allunud valitseva senati või mõne teise kõrgema institutsiooni järelevalvele. 1852. aastal jagati ministeerium kaheks erinevaks valitsusasutuseks − Keiserliku Õukonna Ministeeriumiks ja Udellide Ministeeriumiks −, kuid endine korraldus taastati juba 1856. aastal.
Pärast Veebruarirevolutsiooni ja monarhia kaotamist minetas ministeerium oma mõtte. Kummatigi venis selle likvideerimine 1918. aasta alguseni.
Struktuur
Ministeerium koosnes järgmistest institutsioonidest:
Üldosakonnad
Eriosakonnad
Minister ja abiminister
Ministeeriumi juht oli minister, kes allus otse keisrile ja andis temale aru. Seda eriseisundit on põhjendatud sellega, et tema pädevus ei olnud üleriikliku iseloomuga, vaid puudutas eranditult keisrikoda. Ministri abiliseks oli abiminister (помощник министра), kelle ametikoht loodi 1893. aastal ja kellel olid aseministri (товарищ министра) õigused.
Clydebank
Clydebank (šoti keeles Clidbaunk, gaeli keeles Bruach Chluaidh) on linn Šotimaal West Dunbartonshire'is. See asub Clyde'i jõe paremkaldal.
Sankt Jakob im Rosental
Sankt Jakob im Rosental (sloveeni: Šentjakob v Rožu) on linn Austria Kärnteni liidumaa Villachi maaringkonnas.
Omavalitsus piirneb lõunas Sloveeniaga ja põhjas Drau jõega. See asub Roseni oru lääneosas.
2001. aasta rahvaloenduse järgi olid 16,4% rahvastikust Kärnteni sloveenid.
Ajalugu
1920. aasta Kärnteni plebistsiidis oli Sankt Jakob üks seitsmeteistkümnest Kärnteni omavalitsusest, kus enamik rahvastikust (54%) hääletas annekteerimise poolt Serblaste, Horvaatide ja Sloveenide kuningriiki (Jugoslaaviasse).
Motti
Motti-taktika on vaenlaste üksuste sissepiiramine nö kotti ja jupikaupa kahjutuks tegemine. Kasutati ära seda, et Punaarmee sõjamasin oli küll suur, aga väga kohmakas ja aeglane. Soome üksused olid väledad ja mobiilsed.
Lauksargiai
pisi|left|Lauksargiai kirik Lauksargiai (saksa keeles Laugszargen) on küla Leedus Tauragė rajoonis, Lauksargiai valla halduskeskus. Küla asub Pagėgiai ja Šiauliai vahelise raudtee ääres, seal asub Lauksargiai raudteepeatus. Lauksargiais on postkontor ja raamatukogu. Külas puuritakse naftat.
Aastal 1857 ehitati Lauksargiaisse luteri kirik, millest sai aastal 1864 kihelkonnakirik. Tänapäevase kuju sai see aastal 1887. XIX sajandi lõpus valmis Riia–Tilsiti raudtee Lauksargiaid läbiv osa.
Kuni I maailmasõjani asus külas ka tollipunkt. Küla kuulus Memeli piirkonda ja liideti koos sellega Leeduga. II maailmasõja ajal oli külas sakslaste koonduslaager. Nõukogude ajal oli Lauksargiai kohaliku sovhoosi keskasulaks.
Läti 2020. aasta suveolümpiamängudel
Läti osales 2021. aastal Tōkyōs toimuvatel 2020. aasta suveolümpiamängudel. See oli 12. kord, kui Läti suveolümpiamängudel osales. Lätit esindas 33 sportlast 14 spordialal.
Lätile tõi kuldmedali 3x3 korvpallimeeskond koosseisus Agnis Čavars, Edgars Krūmiņš, Kārlis Lasmanis ja Nauris Miezis, kes alistas finaalis Venemaa olümpiakomitee meeskonna 21:18. Pronksmedali sai tõstja Artūrs Plēsnieks.
Boorhape
Boorhape ehk trihüdroksüülboor on nõrk hapnikhape. Tema keemiline valem on H3BO3 (vahel tähistatakse ka B(OH)3). Teda kasutatakse enamasti antiseptikuna ja insektitsiidina. Tekstiilitööstuses lisatakse teda riidesse, et ta aeglustaks süttimise korral tule levikut.
Tootmine
Boorhapet saab toota booraksi (naatriumtetraboraat dekahüdraat) reageerimisel mõne anorgaanilise happega, näiteks soolhappega.
Na2B4O7·10H2O + 2HCl → 4H3BO3 + 2NaCl + 5H2O
Samuti tekib boorhape mõne boori ja halogeeni sisaldava soola hüdrolüüsimisel.
BCl3 + 3H2O → B(OH)3 + 3HCl
BBr3 + 3H2O → B(OH)3 + 3HBr
BI3 + 3H2O → B(OH)3 + 3HI
Omadused
Boorhape lahustub keevas vees, kui temperatuur on üle 170 °C.
Tekkinud HBO2 on tahke ja vähelahustuv vees. Ta sulab umbes 236 °C juures ning kui seda soojendatakse üle 300 °C, siis ta dehüdreerub tetraboorhappeks.
4HBO2 → H2B4O7 + H2O
Panigródz
Panigródz on küla Poolas Suur-Poola vojevoodkonnas Wągrowieci maakonnas Gołańczi vallas. Panigródz asub Gołańczist umbes 7,5 km idakirdes ja Wągrowiecist ligikaudu 23 km kirdes.
Panigródz sai linnaõigused 1233. aastal, kuid kaotas need 1283. aastal.
Monika-Evelin Liiv
Monika-Evelin Liiv (sündinud 26. detsembril 1979 Tõrvas ) on eesti laulja (metsosopran).
Haridus
Monika-Evelin Liiv lõpetas 2007. aastal Eesti Muusika- ja Teatriakadeemia (professor Mati Palmi lauluklassi). Ta on õppinud laulmist ka Leedu Muusikaakadeemias Sigutė Stonytė lauluklassis ja täiendanud end Maria teatri noorte lauljate suveakadeemias Mikkelis (2005), samuti I. Gavrilovici, M. Acda, L. Gergijeva, H. Hölli, M. Cleva, V. Atlantovi ja J. Goldbergi meistriklassides.
Lauljakarjäär
Aastatel 2007–2009 osales Monika-Evelin Liiv Londoni Kuninglikus Ooperis Jette Parkeri noorte artistide programmis. 2011. aastal laulis ta Costa Ricas Prokofjevi kantaati „Aleksandr Nevski“ ja Mozarti reekviemi Costa Rica Riikliku Sümfooniaorkestri saatel ning 2012. aastal Iisraeli Ooperis Suzuki rolli Puccini ooperis „Madama Butterfly“. 2013. aastal esitas ta Verdi reekviemis metsosoprani partiid Prantsusmaal Orchestre de Picardie’iga ja 2014. aastal Londoni Kuninglikus Ooperis.
Girdžiai
pisi|left|Girdžiai kirik Girdžiai on küla Leedus Jurbarkase rajoonis, Girdžiai valla halduskeskus. Külas on postkontor, põhikool ja raamatukogu. Girdžiai asub Mituva jõe kaldal.
Girdžiaid on kirjalikes allikates esimest korda mainitud aastal 1554. Aastal 1813 põles see maha. Aastast 1842 kuulus küla riigile. XIX sajandi lõpus ehitati sinna kabel, aastal 1926 valmis sealne katoliku kirik. Nõukogude ajal oli Girdžiai kohaliku sovhoosi keskasulaks.
Al-Ḩūthiyyūn
Al-Ḩūthiyyūn (araabia keeles الحوثيون; sageli kasutatakse ka inglispärast nimekuju Houthi, eestikeelses ajakirjanduses ka hutid ja huthid ) on Jeemeni põhjaosas 1990. aastatel tekkinud islamistlik šiiidi poliitilis-sõjaline rühmitus, mis on alates 2014. aastast kontrollinud suurt osa Jeemeni territooriumist ja mis osaleb alates 2015. aastast Jeemeni kodusõjas rahvusvaheliselt tunnustatud valitsuse ning seda toetava sõjalise koalitsiooni vastu, mida juhib Saudi Araabia.
Liikumine on nime saanud oma asutajate ja juhtide järgi, kes pärinevad valdavalt al-Ḩūthiyyūni hõimust.
Ansbachi markkrahvkond
Ansbachi vürstkond (saksa: Fürstentum Ansbach) või Markgraftum Brandenburg-Ansbach oli otse keisrile alluv vürstkond Saksa-Rooma riigis keskusega Baieri linnas Ansbachis. Maad valitsevad Hohenzollernite vürstid olid tuntud kui markkrahvid, kuna vürstkond oli markkrahvkond (kuid mitte mark).
Ajalugu
Vürstkond loodi pärast Nürnbergi linnakrahvi Friedrich V surma 21. jaanuaril 1398, kui tema maad jaotati tema kahe poja vahel. Noorem poeg Friedrich VI sai Ansbachi ja vanem poeg Johann III sai Bayreuthi. Pärast Johann III surma 11. juunil 1420 taasühendati kaks vürstkonda Friedrich VI alla, kellest oli aastal 1415 saanud Brandenburgi kuurvürst Friedrich I.
Pärast Friedrich I surma 21. septembril 1440 jaotati tema territooriumid tema poegade vahel; Johann sai Bayreuthi vürstkonna (Brandenburg-Kulmbach), Friedrich sai Brandenburgi ja Albrecht sai Ansbachi. Pärast seda valitses Ansbachi Hohenzollernite kõrvalharu ja valitsejaid kutsuti tavaliselt Brandenburg-Ansbachi markkrahvideks.
2. detsembril 1791 müüs Ansbachi valitsev vürst ja markkrahv Karl Alexander, kes oli ka Bayreuthi valitseja, oma vürstkondade suveräänsuse Preisimaa kuningale, Friedrich Wilhelm II-le. Markkrahv oli keskealine ja lastetu ning Friedrich Wilhelm oli tema sugulane ja Hohenzollernite pea. Markkrahv kolis koos oma inglannast teise naisega Inglismaale. Ansbach annekteeriti ametlikult 28. jaanuaril 1792.
Taavi Kull
Taavi Kull (sündinud 6. oktoobril 1984) on eesti dirigent.
Haridus
Taavi Kull lõpetas 2004. aastal Tallinna Muusikakeskkooli klaveri ja koorijuhtimise erialal. Seejärel õppis ta Eesti Muusika- ja Teatriakadeemias koori- ja orkestridirigeerimise erialal professor Toomas Kapteni ja professor Paul Mägi juhendamisel. 2010. aastal astus Taavi Kull Stockholmi Kuningliku Muusikakõrgkooli magistrantuuri, kus teda õpetasid professor Daniel Harding ja professor Cecilia Rydinger-Alin. Taavi Kull on osalenud Neeme ja Paavo Järvi meistrikursustel ning Roland Zollmanni, Lutz Köhleri ja Paul Mägi meistriklassides.
Dirigendikarjäär
2014. aastast töötab Taavi Kull Vanemuise teatris dirigendina. 2015. aastal debüteeris ta Eesti muusika päevade raames Eesti Riikliku Sümfooniaorkestri ees.
Ta on osalenud dirigendi assistendina ooperite väljatoomisel, olnud muusikajuhi assistent ja muusikajuht ning dirigeerinud oopereid. Muu hulgas on ta olnud Berliinis esietendunud Age Veeroosi „Gridi“ ning Eesti Muusika- ja Teatriakadeemia nüüdisooperiprojekti „Korduma kippuvad küsimused“ muusikajuht.
Parzynów
Parzynów on küla Poolas Suur-Poola vojevoodkonnas Ostrzeszówi maakonnas Kobyla Góra vallas.
Parzynówit on ürikutes esmamainitud 13. sajandi teisel poolel. Parzynów sai linnaõigused 1752. aastal. Linnaõigused olid Parzynówil kuni 1793. aastani.
Talvesõja vaim
Talvesõja vaim (soome keeles talvisodan henki) on rahvuslik ühtsus, mida tunnustatakse selle poolest, et see päästis Soome ideoloogiliste joonte põhjal vastandlikeks klassideks lagunemisest, mille oli põhjustanud verine Soome kodusõda (n-ö vennatapusõda) 1918. aastal.
Talvesõja vaim tekkis Nõukogude Liidu kallaletungi ehk Talvesõja ajal 30. novembrist 1939 kuni 13. märtsini 1940.
Cillian Sheridan
Ta alustas klubikarjääri Šotimaa kõrgliiga klubis Celtic, millega liitus 2006. aastal. Ta on mänginud veel Šotimaa klubides Motherwell, St Johnstone ja Kilmarnock, Inglismaa esiliiga klubis Plymouth Argyle, Bulgaaria kõrgliiga klubis CSKA Sofia, Küprose kõrgliiga klubides APOEL ja Omonia, Poola kõrgliiga klubis Jagiellonia Białystok, Austraalia kõrgliiga klubis Wellington Phoenix ning Iisraeli kõrgliiga klubis Kirjat Shmona Hapoel Ironi.
CSKA Sofiaga tuli ta korra Bulgaaria meistriks ja APOEL-iga kaks korda Küprose meistriks. Płocki Wisłaga liitus ta 2020. aasta veebruaris.
Debüüdi Iirimaa jalgpallikoondises tegi Sheridan 25. mail 2010 sõprusmängus Paraguay vastu.
Artsýboi
Artsýboi (sünninimi Artjom Jaskevitš; sündinud 18. juuli 2006 Viljandis) on Eesti muusik.
Guillermo Vilas
Elukäik
Mar del Plata mereäärses kuurordis kasvanud Vilas oli vasakukäeline ja mängis oma esimest turneevõistlust 1968. aastal. Ta kuulus aastavahetuse esikümnesse aastatel 1974–1982. Ta oli saviliivaväljakute spetsialist, kuid mängis ka hästi kõva-, muru- ja vaipkattega väljakutel.
Ta võitis neli suure slämmi turniiri: 1977. aasta Prantsusmaa ja 1977. aasta USA lahtised meistrivõistlused (mõlemad mängis saviliivaväljakul) ning 1978. ja 1979. aasta Austraalia lahtised meistrivõistlused (mõlemad murul). Samuti oli ta kolmel korral finaalis Prantsusmaa (1975, 1978 ja 1982) ning korra Austraalia lahtistel meistrivõistlustel (1977), olles teine.
1974. aastal võitis ta aastalõpu Masters Grand Prix' turniiri. Lisaks võitis ta seitse Grand Prix' supersarja (1975–1980), mis olid praeguse Masters 1000 eelkäijad.
Juodaičiai
Juodaičiaid on kirjalikes allikates esimest korda mainitud aastal 1614. Aastal 1780 ehitati külla esimene kabel, aastal 1862 aga esimene katoliku kirik. Aastal 1915 põles see maha, uus kirik valmis aastal 1931. Teise maailmasõja järel tegutsesid küla ümbruses Leedu metsavennad. Nõukogude ajal oli Juodaičiai kohaliku kolhoosi keskasulaks.
Guillermo Vilas
Faktid ja ebaõiglase kohtlemise väited
World Tennis, Agence France-Presse ja Livre d'or du tennis 1977 hindasid teda teiste edetabelite ja väljaannete hulgas maailma esimängijaks 1977. aastal (teised panid esikohale Björn Borgi või Jimmy Connorsi). ATP edetabelis saavutas ta teise koha 1975. aasta aprillis, kus ta püsis kokku 83 nädalat. Ta lisati 1991. aastal Rahvusvahelisse Tennise Kuulsuste Halli.
Tuntud mängude rohkuse poolest, eriti saviliivakattega väljakul, sai temast teine ​​mees, kes võitis Open Era üle 900 matši ja tema saviliivaväljakul peetud matšivõitude arv (659) on ajastu ülekaalukalt kõige suurem. Tema tippaeg oli 1977. aasta hooaeg, mille jooksul ta võitis kaks suure slämmi turniiri (mõlemad saviliivakattega väljakul). 2016. aastal hindas The Daily Telegraph ta kõigi aegade parimaks saviliivaväljakumängijaks Rafael Nadali ja Björn Borgi järel. 2018. aastal hindas Steve Tignor ajakirjas Tennis Magazine Vilase Open Era paremuselt 16. tennisistiks.
Argentina ajakirjaniku Eduardo Puppo ja Rumeenia matemaatiku Marian Ciulpani 2015. aastal esitatud ajalooliste ja statistiliste uuringute põhjal jõuti järeldusele, et Vilas oleks pidanud olema esikohal vanas ATP edetabelisüsteemis seitsme nädala jooksul ajavahemikul 1975–1976. Kuigi ATP ja selle tollane tegevjuht Chris Kermode ei lükanud neid andmeid ümber, otsustas ta Vilast ametlikult mitte tunnustada. Vaidlused on endiselt juriidilises staadiumis. 2020. aasta oktoobris avaldas Netflix Vilase juhtumist dokumentaalfilmi "Guillermo Vilas: skoori lahendamine".
Ukraina Õigeusu Kiriku kloostrite loend
Ukraina Õigeusu Kiriku kloostrite loend loetleb Ukraina Õigeusu Kiriku kloostrid.
Niemodlin
Niemodlin (saksa Falkenberg O.S., Falkenberg Oberschlesien) on linn Opole vojevoodkonnas Opole maakonnas, Niemodlini valla halduskeskus. Niemodlin asub umbes 22 km Opolest läänes.
Jurbarkai
Jurbarkai on küla Leedus Jurbarkase rajoonis, Jurbarkai valla halduskeskus. Külas on postkontor, seltsimaja, lasteaed-algkool ja raamatukogu. Jurbarkai asub Jurbarkasest loodes Mituva jõe kaldal. Nõukogude ajal oli Jurbarkai kohaliku sovhoosi keskasulaks. Aastal 2005 anti seal käiku hüdroelektrijaam, mille võimsuseks on 0,675 MW.
Niemodlin
Asulat on esmamainitud 1224. aastal, linnaõigused sai 1283. aasta paiku. Kuni 1945. aastani oli linn Saksamaa koosseisus.
Helga Kurm
Helga Kurm (11. jaanuar 1920 – 7. jaanuar 2011) oli eesti pedagoogikateadlane.
Greatest Lovesongs Vol. 666
"Greatest Lovesongs Vol. 666" on ansambli HIM stuudioalbum, mis ilmus 1997. aasta sügisel.
Bogislaw XIV (Pommeri)
thumb|
Elulugu
Bogislaw sündis Barthis Pommeri dünastia liikmena. Ta oli hertsog Bogislaw XIII ja selle naise Clara kolmas poeg. Pärast isa surma 1606. aastal said tema ja ta noorem vend Georg II Rügenwalde (Darłowo) kaasvalitsejateks. Georg II suri 1617. aastal ja Bogislawist sai ainuvalitseja. 1620. aastal liidendati tema valdus Stettini hertsogkonnaga, mille ta päris pärast oma vanema venna Franzi surma. 1625. aasta alguses sai temast kogu Ees-Pommeri valitseja, kui suri viimane Wolgasti hertsog Philipp Julius, ja 19. veebruaril abiellus ta Schleswig-Holstein-Sonderburgi hertsogi Johann II tütre Elisabethiga (24. september 1580 – 21. detsember 1653).
250px|thumb|right|Gustav II Adolf ja Bogislaw XIV.
Hoolimata püüdest vältida Kolmekümneaastasesse sõtta sattumist, oli Bogislaw Franzburgi kapitulatsiooniga sunnitud 1627. aastal lubama Albrecht von Wallensteini juhitud keisrivägedel kasutada oma territooriume baasina. Järjekorras sattusid tema maad sõtta, koos kõigi selle katastroofiliste tagajärgedega. 1630. aastatel püüdsid paljud kohalikud aadlikud tema võimu vähendada ja see probleem hõivas Bogislawi 1630. aastate alguses, põhjustades insuldi, mis jättis ta osaliselt halvatuks. 1634. aastal loobus ta troonist ilma selge järglaseta, mille tulemuseks oli põhiseaduslik võimuvõitlus tema sugulaste ja valitsusnõukogu vahel. Põhiseaduslikud küsimused lahendamata, ilma tunnustatud meessoost järglaseta ja praktiliselt kogu Pommeri Rootsi ja keisrivägede poolt okupeeritud, suri Bogislaw 1637. aastal. Pommeri kui hertsogkonna isikliku ja põhiseadusliku järgluse ning üldise tuleviku ümber käivad konfliktid ja probleemid olid nii tõsised ja keerukad, et nende tulemusel lükati Bogislawi surnukeha matmine peaaegu 20 aastaks edasi.
Järglus tema maadele oli peamiselt Brandenburgi kuurvürsti Georg Wilhelmi, kes oli pärija kahe perekonna vahelise 1464. aasta pakti kohaselt, ja tema õemehe Rootsi kuninga Gustav II Adolfi vahel, kes oli okupeerinud enamuse Pommerist 1629. aastal Kolmekümneaastasesse sõtta astudes. Bogislawi testamendi järgi, kui Pommeri dünastial puudub järglane, pidid tema maad minema Rootsile, mitte Brandenburg-Preisimaale. Nii Rootsi kui ka Brandenburg kasutasid ära mitte ainult oma positsiooni kõrgema sõjalise ja okupatsioonivõimuna, vaid ka pärimiskonflikte Pommeri dünastias endas. Seega, kui Vestfaali rahuga, mis sõja 1648. aastal lõpetas, otsustati territooriumi jaotamine, tükeldati Pommeri ning territooriumid jaotati Rootsi ja Brandenburgi vahel. See tähendab, et Vestfaali rahu tähistas Pommeri kui autonoomse poliitilise üksuse lõppu.
25. mail 1654, peaaegu seitse aastat pärast Pommeri iseseisvuse kaotamist ja alles pärast Bogislawi naise Elisabethi surma sai Bogislawi surnukeha lõpuks Stettinis puhata.
Ralf René Teiman
Ralf Renee Teiman (ka Teimann; 14. oktoober 1892 Tallinn – 11. detsember 1955 Tartu) oli eesti sõjaväelane, Kaitseliidu Saaremaa Maleva V pealik 23.04.1925 – 15.11.1927.
Teenete eest Vabadussõjas anti Ralf Teimanile II liigi 3. järgu Vabadusrist ja hiljem Eesti Vabadussõja mälestusmärk. 24. veebruaril 1936 anti talle kolonelleitnandi auaste.
http://saaremalev.blogspot.com/2012/
Poks 1976. aasta suveolümpiamängudel
21. suveolümpiamängude võistlused poksis peeti 18.–31. juulini Montréalis Québeci provintsis Kanadas. Osales 266 võistlejat 54 riigist. Vanim osaleja oli Muhammad Sadiq (Pakistan; sündinud 1. septembril 1934) ning noorim osaleja oli Carlos Betancourt (Puerto Rico; sündinud 4. juunil 1959). Võisteldi 11 kaalukategoorias.
Val Barkeri karikas
Val Barkeri karika parima tehnikaga poksijale sai kergekaalu (kuni 60 kg) kuldmedali- ja olümpiavõitja Howard Davis (USA).
Scotia
pisi|Scotiat kujutav illustratsioon Scotia (prefiksiga RMS ehk Royal Mail Steamer, 'kuninglik postiaurik') oli Suurbritannia ja Iirimaa Ühendkuningriigi lipu all seilav reisilaev, mida opereeris Cunard Line. See võitis 1863. aastal kõige kiirema läänesuunalise Atlandi-ülese reisi eest Sinise Lindi. See oli viimane ookeanil seilav rataslaev, mis tegi 1874. aastal kompanii kiiruselt teise reisi. 1879. aastal muudeti see kahe sõukruviga kaablilaevaks. Uues rollis oli laev 25 aastat, kuni 1904. aasta märtsis Guamis lammutati.
Dugoba alpilaager
Dugoba alpilaager (vene keeles Альплагерь «Дугоба») on mägironimise keskus Fergana orust lõunas Alai ahelikus Batkeni oblastis Kõrgõzstanis. Sellele pääseb ligi läbi Usbekistani riigi alluvuses oleva enklaavi.
Heisenbergi määramatuse printsiip
Määramatusseos või määramatuse printsiip, tuntud ka kui Heisenbergi määramatuse printsiip, (inglise keeles uncertainty principle) on kvantmehaanikas Werner Heisenbergi poolt 1927. aastal tõestatud tõsiasi, et on olemas teatud osakeste füüsikaliste suuruste paarid, mis ei saa olla samaaegselt kuitahes täpselt määratud. Teisiti öeldes, mida täpsemini mõõdetakse osakese ühte omadust, seda vähem täpselt saab mõõta teist omadust. Osakeste määramatuse seosed tulenevad osakeste laineloomusest.
Üheks selliseks paariks on osakese asukoht (koordinaat) x ja impulss p. Formaalse ebavõrdsuse matemaatilise valemi, mis on seotud asukoha σx mõõtemääramatuse ja impulsi σp mõõtemääramatusega, tuletas 1928. aastal Earle Hesse Kennard ja sõltumatult Kennardist veel samal aastal Hermann Weyl:
kus \hbar on taandatud Plancki konstant.
Dugoba alpilaager
Kõrgemad mäed paiknevad alpilaagrist pooleteise kuni kahe päevateekonna kaugusel.
Pilte
Jaan Künnapi fotosid 1974. aastast:
Alfred North Whitehead
pisi|Alfred North Whitehead. Alfred North Whitehead (15. veebruar 1861 – 30. detsember 1947) oli inglise matemaatik ja filosoof.
Ta oli üks protsessifilosoofia arendajaid.
Koos Bertrand Russelliga kirjutas ta matemaatika aluste alase mõjuka teose "Principia Mathematica" (ilmus kolmes köites aastail 1910–1913),
Kerli Paaslepp
Kerli Paaslepp (sündinud 24. mail 2002 Tallinnas) on Eesti blogija.
Blogimine
2019. aasta jaanuaris registreerus Kerli sotsiaalmeediaportaalis TikTok, kus hakkas lühivideoid postitama ning jälgijatele oma elust rääkima. Paari kuuga sai Kerlist Eesti kõige populaarsem tiktokker. Kerli räägib oma jälgijaskonnaga nii vene, eesti, inglise kui ka saksa keeles, mistõttu tema auditoorium koosneb nii kohalikest kui ka välismaalsetest fännidest. Kerli algatas oma trendi, kus tegi video, milles teeb järgi internetis populaarseid emotikone.
2019. aasta märtsis lõi ta YouTube'is oma kanali, kuhu postitab videoid oma elust.
Rudolf Smend
pisi|Rudolf Smend Rudolf Smend (5. november 1851 – 27. detsember 1913) oli saksa teoloog. Ta sündis Preisimaal Vestfaali provintsis Lengerichis. Tema noorem vend, Julius Smend, oli samuti teoloog ning tema poeg, Carl Friedrich Rudolf Smend, oli kirikuõigusele spetsialiseerunud õigusteadlane.
Tõnu Põld
Tõnu Põld (sündinud 16. juulil 1975) on eesti alpinist.
Tju-Tju läänetipp ja Džailõk
2005. aasta juulis ronis ta koos Andres Hiiemäega ja instruktor Anatoli Olikuga Suur-Kaukasuse neljatuhandelistel tippudel, läbides kaks marsruuti, mida klassifitseeritakse Vene süsteemi järgi raskuskategooriasse 5A ("raske"). 17. juulil tõusid nad kolmekesi Tju-Tju läänetippu (4420 m) mööda edelaseina Hatskevitši marsruudil ja 24. juulil Džailõki tippu (4537 m) mööda lõunaharja üle sandarmi Monah (Ruževski marsruudil).
Hibiinides, Alpides ja Himaalajas
17. juulil 2006 ronis ta Hibiinides Bolšoi-Vudjavri tippu (1068 m) mööda põhjaseina marsruudil "Lesenka" (raskuskategooria 5A). Tõusukaaslased olid Andres Hiiemäe (tõusu juht) ja Marko Aasa.
2007. aastal tõusis ta koos Johan Küti ja Olavi Vainoga Matterhorni (4478 m) tippu.
2007. aastal võttis ta osa JKA ekspeditsioonist Himaalajasse, mille käigus tõusis ta 8. novembril koos kaaslastega trekingtipu Lobuje idatippu (6119 m).
Tartu ülikooli mäetipp
2012. aastal võttis ta osa Andres Hiiemäe juhtimisel toimunud Eesti mägiekspeditsioonist Kesk-Pamiiri eesmärgiga taasvallutada kuuetuhandeline Tartu ülikooli mäetipp. Ekspeditsiooni 18. päeval jõuti lõpuks eesmärgiks olnud mäe jalamile, 5669 m kõrgusele. Tipp vallutati kahe järgmise päevaga. 31. juulil 2012 tõusis ta koos 9 kaaslasega tippu.
Isiklikku
Tema elukaaslane on alpinist Kristiina Kindel.
Caterina Sforza
Caterina Sforza (1463 algus – 28. mai 1509) oli Itaalia ülikudaam, Milano hertsogi Galeazzo Maria Sforza ja hertsogi lähedase sõbra, õukondlase, krahv Gian Piero Landriani naise, Lucrezia Landriani, vallaslaps. Toretsevas Milano õukonnas üles kasvanud Caterina oli hiljem abikaasa Girolamo Riario kaudu ka Imola sinjoora ja Forlì krahvinna.
Tuntud kondotjeeride dünastia järeltulijana paistis ka Caterina juba varasest noorusest alates silma julgete ja vaprate ettevõtmisega. Eraelus meeldis talle katsetada alkeemiaga, tantsida, käia jahil. Ema jõulise ja sõjaka iseloomu päris Caterina kaheksast lapsest vaid noorim, kapten Giovanni dalle Bande Nere.
Pulp Fiction
"Pulp Fiction" on 1994. aasta USA film. Filmi režissöör on Quentin Tarantino. Filmi tootsid A Band Apart, Jersey Films ja Miramax Films.
Filmi on põimitud neli lugu Los Angelese kriminaalidest.
Filmis mängib terve plejaad tunnustatud näitlejaid: John Travolta, Samuel L. Jackson, Bruce Willis, Tim Roth, Ving Rhames ja Uma Thurman.
Film on pälvinud palju tunnustust, sealhulgas Cannes'i filmifestivali Kuldse Palmioksa.
Mart Madiste
Mart Madiste (sündinud 14. augustil 1969 Tallinnas) on eesti laulja (tenor).
Haridus
Mart Madiste lõpetas 1987. aastal Tallinna 1. Keskkooli ja 1997. aastal Georg Otsa nimelise Tallinna Muusikakooli (Henn Eeriku klassi). 1998–2000 õppis ta Eesti Muusikaakadeemias Matti Pelo klassis, 1996–2000 täiendas end samas Virgilijus Noreika ja Helin Kapteni juures.
Lauljakarjäär
Aastatel 1990–1999 laulis ta rahvusooperi Estonia kooris ja 1999. aastast on Estonia solist.
Tema repertuaari kuuluvad Verdi ooperitest sellised rollid nagu Alfredo („La traviata“), Hertsog („Rigoletto“) ja Riccardo („Maskiball“), Puccini rollidest Des Grieux („Manon Lescaut“), Cavaradossi („Tosca“), Rodolfo („Boheem“) ja Trin („Tütarlaps kuldsest läänest“). Peale selle on ta laulnud nimiosa Wagneri „Tannhäuseris“, don José osa Bizet’ „Carmenis“, Hermanni osa Tšaikovski „Padaemandas“, Hoffmanni osa Offenbachi „Hoffmanni lugudes“, printsi osa Prokofjevi „Armastuses kolme apelsini vastu“, Turiddu osa Mascagni „Talupoja aus“, Beppe ja Arlekiini osa Leoncavallo „Pajatsites“, Bomeliuse osa Rimski-Korsakovi „Tsaari mõrsjas“, Basilio osa Mozarti „Figaro pulmas“). Ta on laulnud kõnepidaja Einrihi osa Rasmus Puuri „Pilvede värvides“, esimese külalise ja Jacob Wallenbergi osa Erkki-Sven Tüüri „Wallenbergis", Reinholdi osa Eduard Tubina „Barbara von Tisenhusenis“.
Sārnas
Sārnas on küla (skrajciems ehk hajaküla) Lätis Varakļāni piirkonnas Murmastiene vallas.
Mart Madiste
Lauljakarjäär
Madiste on esinenud ka Vanemuise teatris ja kammerlauljana ning olnud solist vokaalsümfoonilistes suurvormides (Mozarti „Missa solemnis”, Dvořáki „Requiem”, Gounod' „Messe solennelle de Sainte Cécile”).
Sārnas
Küla asub valla idaosas. Sārnas jääb valla keskusest Murmastienest 14,4, piirkonna keskusest Varakļānist 6,5 ning Riiast 207,4 kilomeetri kaugusele.
Aastal 2009 oli külas 4 elanikku.
Hundisõit
Hundisõit oli Eesti pärimuskultuuris talvine meelelahutus või jahipidamise viis, mida harrastasid peamiselt noored mehed.
Hobuse taha rakendatud saani külge seati pikema köie või muu kinnituse otsa õlekott vmt või tükk toorest liha ning lasti sellel taliteed pidi järele lohiseda. Hundid võtsid lõhna järgi jälje üles ning asusid kihutavat hoburakendit jälitama. Vahel võis rakendit jälitada suurem hundikari.
Hundisõitu peeti ohtlikuks, sest talvisel ajal võisid hundid olla väga näljased ning murda hobuse või vihale aetult rünnata ka inimesi.
Lo-fi muusika
Lo-fi-muusika (sõnadest low fidelity) on muusika esteetika, milles heli kvaliteet on kehvem kui tänapäevased muusikastandardid eeldavad. Need standardid on arenenud aastate jooksul, mis tähendab, et vanemaid palasid ei kutsutud lo-fi 'ks, vaid said alles hiljem sellise nimetuse. Lo-fi 'd hakati alles 1990-ndatel tunnustama omaette žanrina, mida alternatiivselt kutsuti ka DIY-muusikaks (DIY – do it yourself – 'isetegemine'). pisi|Väike kodustuudio 1980-ndate ja 1990-ndate tehnikaga
Definitsioonid
Lo-fi definitsioon arenes 1970. ja 2000. aastate vahel (low-fi enne 1990-ndaid). Enne 1990. aastaid ei olnud kriitikute seas peaaegu mingit tunnustust lo-fi ebaperfektsuste vastu, kuid see muutus pärast romantiseerimist kodus salvestatud ja DIY-muusikas.
Lo-fi muusika on esteetiline muusika žanr, mis kasutab halvema kvaliteediga heli, et matkida vanaaegset muusikat. Muusikas on kuulda helidefekte, kuna varem salvestasid lo-fi artistid rahaliste piirangute tõttu vanade või kehvemate salvestusseadmetega. See annab muusikale iseloomuliku autentsuse, mis sarnaneb halvema kvaliteediga demodele, illegaalselt müüdud / alla laaditud või välitingimustes salvestatud muusikaga. Tänapäeval üritatakse meelega saavutada vanaaegset õhkkonda ning selle tulemuseks on iseloomulik melanhoolne kõla.
Omadused/tunnusjooned
Lo-fi muusika põhimõte on kõlada vanamoodsalt ning tihti ka kurvameelselt. See võib tekitada kuulajates melanhoolseid tundeid ning sealt tulevad ka kurvemad pealkirjad nagu näiteks: "Lonely", "I miss you", "I'm sorry" ("Üksik", "Ma igatsen sind", "Anna andeks").
Lo-fi kasutab koos džässi, house 'i ja hiphopmuusikat ning loob rahuliku ja kergelt nauditava õhkkonna, mida kuulata õppides, puhates või uinudes.
Ajalugu
Lo-fi sündis 20. sajandi teises pooles, kui amatöörmuusikud hakkasid muusikategemist katsetama. Varem polnud kvaliteetne tehnika kõigile kättesaadav, seega kõlasid paljud laulud väga rabedalt ning mitte väga puhtalt võrreldes tänapäevaga helikvaliteediga. Artistid salvestasid muusikat stuudio asemel enda kodus. Näiteks Johnny Ace'i laulu "My Song" ("Minu laul") nimetas kaasautor David Mattis "15 minuti tööks". See on kirjutatud ja salvestatud raadiojaamas ning seda kuulates on kerge aru saada, et tööga oli kiirustatud ja seetõttu on ka salvestuse kvaliteet halb. Sellest hoolimata jõudis "My Song" 1952. aastal Billboardi R&B edetabeli tippu.
Aja möödudes paranes tehnika ja selle kättesaadavus, kuid just lo-fi muusikas home-made ehk kodus tehtud stiil jäi alles. Kunstlikult üritatakse saavutada töötlemata ja justkui kohapeal improviseeritud muusika kõla. Lo-fi tekitab inimestes nostalgia tundeid, mis tuleneb muusika halvast kvaliteedist ning sellepärast see inimestele meeldibki. Aina rohkem populaarsust on lo-fi kogunud 21. sajandil, kus muusika on high-tech ehk kõrge kvaliteediga, kuid lo-fi omapära toob tagasi vanamoelise ehk vintage 'i meeleolu.
Lo-fi hiphop arenes enamjaolt muusika stiilist boom bap, mille algatajaks ja suureks tegijaks oli artist KRS-One. Termin boom bap tuleneb trummihelidest, löök ehk kick, boom ja snare, bap.
Tänapäev
Tuntumate lo-fi-hiphopparite seas on tänapäeval Substantial, Nujabes, Jinsang, Tomppabeats, Wun Two, [bsd.u], potsu, Idealism. Paljud lo-fi hiphopmuusika produtseerijad on inspireeritud Jaapanist, aga lo-fi hiphopräpparid on pärit underground hiphopi tegevusest USA-st. Mõned Eesti lo-fi artistid on näiteks Luvwn, Jäck, Finetooth, Jaakko Eino Kalevi, Madis Nestor, Maria Minerva ja Dima Disk.
Lo-fi on kuulsust kogunud maailma kõige suurema muusika otseülekande (livestream) platvormil YouTube'is. Õigemini on YouTube'i Live-funktsioon kui ka videoalgoritmid võimaldanud selle esiletulekut. Lisaks on see hoogsalt võtnud üle ka Spotify esitusloendeid.
Vanaegiptuse keel
Kui mitte arvestada varasel dünastiate ajastul kasutatud, ainult fragmentaarselt säilinud varaegiptuse keelt, mida koos püramiiditekstide keelega nimetatakse ka arhailiseks vanaegiptuse keeleks, moodustab vanaegiptuse keel egiptuse keele vanima säilinud keelekuju ja ühtlasi vanima säilinud afroaasia keele üldse.
Lielie Strodi
Lielie Strodi on küla (skrajciems ehk hajaküla) Lätis Varakļāni piirkonnas Murmastiene vallas.
Küla asub valla idaosas. Lielie Strodi jääb valla keskusest Murmastienest 15,8, piirkonna keskusest Varakļānist 7,9 ning Riiast 208,8 kilomeetri kaugusele.
Külas asub Strodi kalmistu.
Aastal 2009 oli külas 22 elanikku.
Nestor (linnuperekond)
Nestor (Nestor) on Strigopidae sugukonda papagoiliste seltsi kuuluv linnuperekond.
Mielżyn
Mielżyn (saksa keeles Mieltschin) on küla Poolas Suur-Poola vojevoodkonnas 	Gniezno maakonnas Witkowo vallas. Mielżyn asub Witkowost umbes 6 km lõunas ja Gnieznost ligikaudu 21 km lõunaedelas.
Nestor (linnuperekond)
Perekonda kuulub kaks praegu elusolevat liiki: kea ja kaaka. Mõlemad on endeemsed Uus-Meremaale. Nii kea kui ka kaaka on jässaka kehaehitusega. Perekonna iseloomulikuks jooneks on keele ehitus, mille tipus on karvakesed.
Loomade väärkohtlemine
pisi|Kanad kanafarmis Loomade väärkohtlemine on inimese selline tegevus või tegevusetus, mis ohustab või võib ohustada looma tervist või heaolu. Eestis reguleerib seda loomakaitseseadus. Selle seaduse tähenduses on loom imetaja, lind, roomaja, kahepaikne, kala või selgrootu. Eristatakse ka põllumajanduslooma, lemmiklooma ja katselooma.
Mielżyn
Mielżyn sai linnaõigused 1513. aastal, aga kaotas need 1717. aastal. Teist korda sai Mielżyn linnaõiguse 1764. aastal, ent kaotas need 1908. aastal.
Loomade väärkohtlemine
Põllumajandusloom loomakaitseseaduse tähenduses on loomsete saaduste tootmise eesmärgil peetav ja aretatav loom. Põllumajandusloomade hulka arvestatakse ka hobused. Lemmikloom sama seaduse kohaselt on inimese isiklikuks meelelahutuseks või seltsiks peetav või sellel eesmärgil pidamiseks mõeldud loom ning katseloom käesoleva seaduse tähenduses on lubatud teaduslikul või hariduslikul eesmärgil läbiviidavas loomkatses kasutatav, loomkatses kasutamiseks või kudede ja organite saamiseks kasvatatud selgroogne loom, iseseisvalt toituv vastsevorm, imetaja lootevorm alates selle normaalse arengu viimasest kolmandikust ning elus peajalgne.
Loomade väärkohtlemine on eri riikides erinevalt seadustega piiritletud. Tihti mõjutab see kõige rohkem põllumajandus- ja katseloomi. Meedial ja tavainimesel ei ole farmidesse ega laboritesse juurdepääsu, nii saab seaduste puudumisel iga ettevõte toimetada, kuidas tahab. See võimaldab loomade heaolu pealt kokku hoida ning sellega kaasneb tihti ka väärkohtlemine, näiteks näljutamine või liikumisruumi puudumine. Samas tähendab see ka seda, et väärkohtlemisele on keeruline jälile saada sest seda, mis farmides ja laborites päriselt tehakse, ei tea keegi.
Joaquín Guzmán
Joaquín Archivaldo Guzmán Loera (hüüdnimi El Chapo) on Mehhiko narkoparun ja endine Sianloa kartelli juht. Teda peetakse üheks läbi aegade mõjuvõimsamaks narkootikumide vahendajaks. Tema varanduse väärtus oli tipphetkel umbes 3 miljardit USA dollarit.
Loomade väärkohtlemine
Selge on see, et inimene on loomast tugevam ja targem ning saab looma üle kergekäeliselt domineerida. Küsimus on ainult selles, kas inimene peaks domineerima.
Joaquín Guzmán
Lapsepõlv ja noorus
Joaquín Archivaldo Guzmán Loera sündis 4. aprillil La Tuna vallas Sinaloas. Ta oli oma pere seitsmest lapsest vanim ja tema ema on öelnud, et juba lapsena olid tal suured ambitsioonid. Mõne allika andmetel võisid olla narkootikumid tema peres juba enne tema karjääri algust, sest väidetavalt oli tema isa Emilio Guzmán Bustillos oopiumifarmer.
Loomade väärkohtlemine
Loomade väärkohtlemise vormid ja põhjused
Loomade väärkohtlemine jagatakse kaheks: passiivne ja aktiivne. Passiivne väärkohtlemise vorm on seotud pigem tegevusetusega kui mingi tegevusega. Passiivne väärkohtlemine tuleb tavaliselt teadmatusest ning võib olla soovimatu. Sel juhul üritatakse omanikku harida, hullematel juhtudel on loomal vaja ka veterinaari abi. Aktiivne väärkohtlemine on tavaliselt teadlik ning nendel juhtudel tuleb loom toimetada varjupaika või hoiukodusse.
Joaquín Guzmán
Lapsepõlv ja noorus
Noorena müüs Guzmán tänaval apelsine, et aidata oma peret üleval pidada. Tema koolitee katkes kolmandas klassis, kui ta lahkus koolist, mis asus tema kodust 100 km kaugusel, et aidata oma peret üleval pidada. Oma esimese narkotehingu tegi ta juba 15-aastaselt pärast seda, kui ta isa oli teda füüsiliselt väärkohelnud. Narkootikumide müümisega tahtis Guzmán enda ja oma pere eest paremini hoolt kanda. Samas vanuses pani ta aluse oma esimesele kanepikasvandusele, mida ta pidas üleval koos oma vendadega.
Oma kasvandust kasutas ta selleks, et luua side Hector Luis Palma Salazariga, kes töötas sellel hetkel Mehhiko suurima narkoparuni Miguel Ángel Félix Gallardo käe all. Ta alustas oma tööd Salzari raamatupidaja ja autojuhina ning tõusis kiiresti kartelli võimuredelil. Kui Felix Gallardo 1988. aastal arreteeriti, asutas Guzmán oma kartelli Loode-Mehhikos.
Loomade väärkohtlemine
Lemmikloomade väärkohtlemine
Peamised lemmikloomade väärkohtlemise vormid on:
Joaquín Guzmán
Karjäär ja esimene arreteerimine
Alates oma kartelli asutamisest hakkas Guzmán seda ka juhtima. Tema edu oli peaaegu kohene. Ta hakkas vedama laevadel narkootikume Ameerika Ühendriikidesse, enamasti läbi Florida osariigi. Pärast seda, kui USA valitsus hakkas sadamaid narkootikumide voolu pidurdamiseks sulgema, alustas Guzmán salakaubavedu läbi tunnelite ja lennukite abil. Oma karjääri alguses oli El Chapo tuntud väga vägivaldsuse poolest. Kui mõni tema saadetistest polnud õigel ajal kohal, tappis ta tavaliselt saadetise üleandja.
Loomade väärkohtlemine
Tööstuslik põllumajandusloomade kasvatus
Eesti loomakasvatus on tänu loomakaitseseadusele hästi piiritletud ning väärkohtlemist esineb harva. Mujal maailmas aga olukord nii hea ei ole. Sellistes farmides on sadu, kui mitte tuhendeid loomi ning igal ettevõttel ei ole raha, võimalust või soovi, et loomade heaolu eest hoolitseda. Selliste suurte tööstuste eesmärk on toota võimalikult palju ja odavalt ning tootlus on otseses seoses nõudlusega. Mida rohkem inimesed tarbivad, seda rohkem ka toodetakse ning liha tarbimine maailmas järjest kasvab.
Joaquín Guzmán
Karjäär ja esimene arreteerimine
Guzmán arreteeriti esimest korda aastal 1993, kui tema eest oli välja pandud 5 miljoni dollari suurune pearaha. Pärast seda, kui El Chapo jättis oma perele umbes 200 miljonit dollarit, et neil oleks tema äraolekul lihtsam elada, hankis ta endale võltspassi Jorge Ramos Péreze nime all ning lahkus, et minna oma tüdruksõbra María del Rocío del Villar Becerra ja ihukaitsjatega Guatemalasse ja sealt hiljem edasi El Salvadori. Guzmán maksis anonüümsele Guatemala sõdurile 1,2 miljonit dollarit, et see laseks tal põgeneda Mehhiko lõunapiirile, kuid sõdur andis tema asukoha edasi ja Guzmán saadi 9. juunil 1993. aastal kätte. Talle määrati 20 aastat ja 9 kuud vangistust tulirelva omamise, narkootikumide vedamise ja mõrva eest Mehhiko vanglas. Kui ta oli vanglas, hoolitses tema impeeriumi eest tema vend Arturo Guzmán Loera, kes lasi kartelli liikmetel viia vanglasse kohvritega raha, et Guzmán saaks säilitada vanglas oma võimupositsiooni. Olles vanglas, mõisteti Guzmán süüdi veel rahapesus ja kokaiini transpordis USA California osariiki. Pärast seda hakkas Guzmán ära ostma vanglapersonali, et need aitaks tal põgeneda, mis lõpuks õnnestus. Ta põgenes vanglast 19. jaanuaril 2001. aastal. Põgenemine maksis talle umbes 2,5 miljonit dollarit.
Karjääri lõpp, vangistus ja kartellisõda
Pärast vanglast põgenemist alustas Guzmán uuesti tööd Sinloa kartelli eesotsas. Jõudnud tagasi oma kodulinna, sai ta aru, et linn ei ole enam tema kontrolli all, sest suurt osa linnast valdas Juáreze kartell. El Chapo plaaniks sai tappa Juáreze kartelli juht Rodolfo Carrillo Fuentes. Rodolfo ja ta naine tapeti 9. septembril 2004 Culiacáni ostukeskuses. Sellest sündmusest kasvas välja Mehhiko kartellisõda, mille tagajärjel suri kümneid tuhandeid inimesi. Üks tema taktikast, mis võimaldas säilitada võimu Mehhiko kartellide seas, oli oma konkureerivate kartellide liikmete kohta info andmine USA valitsusele, mis viis paljude tema vaenlaste arreteerimiseni.
2014. aasta veebruaris arreteeriti ta teist korda Mehhikos hotellis. Mõned nädalad varem käisid Mehhiko sõdurid tema kodus, üritades teda arreteerida, aga raudukse mahalöömine võttis liiga kaua aega ja Guzmán pääses oma tunnelite süsteemi kaudu minema. Guzmán arreteeriti, kui tal oli plaanis minna viimast korda vaatama oma tütreid. Ta viidi kohe tugevaima valvega vanglasse ja hiljem määrati talle teadmata arv aastaid vangistust USA tugevaima valvega vanglas ning samuti pidi ta lõpuni kandma Mehhikos määratud eelneva karistuse. Juba oma esimesel aastal vanglas organiseeris ta näljastreigi ja põgenes vanglast 11. juulil 2015. aastal. Tema kaasosalised kaevasid umbes 1,5 km pikkuse tunneli tema kongi vangla pesemisnurgani, mis oli ainuke koht, mida polnud kaameralt näha. Ta püüti uuesti kinni 2016. aasta jaanuaris oma kodust pärast seda, kui kohalikud olid teatanud relvastatud isikutest linnas. Guzmán üritas politseinikke hädaolukorras ära osta raha, töökohtade ja kinnisvaraga. Pärast arreteerimist määrati talle eluaegne karistus pluss 30 aastat, mida ta hetkel kannab Colorado maksimaalse tugevusega vanglas ADX Florence.
Loomade väärkohtlemine
Tööstuslik põllumajandusloomade kasvatus
Broileriteks kasvatatavaid kanu hoitakse kitsastes puurides ning neile söödetakse steroide, et nad kasvaks kiiremini suureks. Tihti ei suuda kanade luud ja süda kiire kasvutempoga kaasas käia ning nad piinlevad kasvuvalude käes või surevad südame üles ütlemise tagajärjel. pisi|215x215px|Väärkohtlemine Inglismaa seafarmis Ka sigu kasvatatakse väikestes “kastides”. See vähendab kulusid ja vähese liikumise tõttu on sigade lihased võimalikult väiksed, mille tulemuseks on heledam liha. Just sellist liha eelistavad tarbijad.
Põllumajandusloomade peamised väärkohtlemise viisid:
Loomkatsed
pisi|Katseloom (ahv) labori puuris Kosmeetikatoodete, ravimite jm testimine loomade peal ehk loomkatsed on kestnud juba sajandeid. Selle alternatiiviks on välja töötatud mitmeid teisi viise, mis ei sisalda katseloomi. Kuid üle maailma toimuvad siiani endiselt loomkatsed. Laborites hoitakse loomi puurides ning neile süstitakse, manustatakse ja määritakse peale tooteid, mida parasjagu on vaja katsetada. Selle tagajärjel on nad kroonilistes valudes ning kannatavad pidevalt sügelemise, põletuste ja haavade käes ning vahel kaotavad ka nägemise või mõne jäseme. Selline teguviis ei ole eetiline ning tihti ei anna isegi nii häid tulemusi, kui mõni loomadeta katsetusviis.
Ameerika Akita
Ameerika Akita on Jaapani päritolu koeratõug, mis on suguluses Akita Inuga. Ameerika Akita on erinevalt Akita Inust jõulisem, suurem ja mitmekesisemate värvidega.
Iseloom
Ameerika Akitad on iseloomult väga kangekaelsed ja keerulised loomad, kuid pärast korralikku pühendumust ja aega võivad neist saada kõige ustavamad koerad. Antud tõugu kasutatakse sageli teenistuskoertena, just oma arenenud juhtimisoskuse tõttu. Kuna tegemist on väga sotsiaalse koeraga, võib üksindus põhjustada neile depressiooni ja stressirohke oleku.
Akitad on tuntud kui väga äkilised ja energilised koerad, seetõttu võivad nad endast väiksemaid olendeid jahiinstinkti väljalöömisel jahtima hakata. Väikeste loomadega ei pruugi hästi sobida, kuid oma pere ja väikeste laste osas on Akitad väga kaitsvad. Oma pere seltsis on koerad väga sõbralikud, kuid võõraste ja külaliste ringis on Akitad pigem ettevaatlikud ja tähelepanelikud.
Tunnused
Ameerika Akita on raskete luudega ja isasloom võib kasvada kuni 72 cm kõrguseks, emased 67 cm-ni. Koerad kaaluvad maksimaalselt 45 kg, neil on jäme ja lihaseline kael, väikesed kõrvad, rõngastatud saba ja suured, jõulised käpad.
Tiina Tamm
pisi|Tiina Tamm 2007. aastal Tiina Tamm (sündinud 23. augustil 1963) on eesti alpinist ja esimene eestlanna, kes on tõusnud üle 7500 m kõrguse mäe tippu.
Trzebosz
Trzebosz (saksa keeles Triebusch) on küla Poolas Suur-Poola vojevoodkonnas Rawiczi maakonnas Bojanowo vallas. Trzebosz asub Bojanowost umbes 4 km lõunas ja Rawiczist ligikaudu 11 km loodes.
Tiina Tamm
Ta töötab Telia Eesti klienditoe osakonna kõnegrupi juhina ja viib läbi eripaketialaseid koolitusi.
Haridus
Ta lõpetas 1981. aastal Haapsalu I keskkooli. Hiljem on ta on õppinud eripedagoogikat Tallinna Ülikoolis eripedagoogi-nõustaja erialal, mille lõpetas 2014. aastal.
Mägironimine
Ta harrastab mägironimist 1998. aastast. Alpinismi algteadmised omandas ta Jaan Künnapi alpinismiklubis. Tema alpinistikarjäär algas 1998. aastal tõusuga Kaukasuses Elbrus (5642 m) tippu. Järgmistel aastatel ronis ta Alpides ja Dolomiitides.
Tõusud Pamiiris
2007. aastal võttis ta osa J. K. Alpinismiklubi mägiekspeditsioonist Pamiiris asuva Lenini mäetipule (7134 m). Tippu jõudis viis eestlast, sealhulgas Tiina Tamm. Ta on pärast Helme Suuki (1979) teine eestlanna, kes on tõusnud üle 7000-meetrise mäe tippu.
4. augustil 2009 tõusis ta koos Üllar Põlluga esimeste eestlastena Xinjiangi territooriumile jääva Pamiiris asuva Muztagata (7509 m) tippu.
2011. aasta augustis osales ta Eesti alpinistide grupi koosseisus Pamiiri ekspeditsioonis (Hiina alal), mille käigus kuus eestlast, sealhulgas Tamm, tõusid 3. augustil Muztagata mäemassiivis asuva Koskulaki (7028 m) tippu.
2013. aastal oli ta uuesti Eesti mägironijatega Pamiiris, seekord Tadžikistani poolel. Augustis üritas kuueliikmeline grupp tõusta Ismoili Somoni (7495 m) tippu, kuid IV laagrist (6600 m) edasist tõusu takistas alanud tugev lumesadu ja halb nähtavus. Tõus tuli katkestada ja alustada laskumist.
2015. aastal sooritas ta eduka tipputõusu Pamiiris seitsmetuhandelisele. Seekord tõusis ta 18. augustil Korženevskaja (7105 m) tippu. 2016. aastal tõusis ta ka teist korda Korženevskaja tippu, olles teine eestlanna, kes on tõusnud viis korda seitsmetuhandeliste mägede tippu (esimene oli Helme Suuk).
Edukad tipputõusud
pisi|100px|[[J. K. Alpinismiklubi rändauhind parimale alpinistile|Parima alpinisti rändauhind]]
Isiklikku
Tema abikaasa on näitlejaharidusega ja alpinisti kogemustega Üllar Põld. Koos on nad mägedes käinud enam kui 10 hooajal. Ühel Alpide tõusul 1999. aastal oli neil kaasas toona 10-aastane tütar Ivonne, kes jaksas tõusta 4200 m kõrgusele.
Ameerika Akita
Tunnused
Ameerika Akitad on tuntud ka näitusesaalis, kuid seal võistlevad koerad peavad vastama oma tõu kriteeriumitele. Ameerika Akita standardnõuded ja iseloomulikeks tunnusteks on raske luustik, mahukas ja lai koon, kõrvad ei tohi olla liiga suured ja peavad ise kindlalt seisma, lõuad hästi arenenud, silmad tumepruunid ning hammustus käärikujuline. Loom peab välimuselt olema jõuline, raske, lihaseliselt paks ja kehast lühike, saba peab olema kohev ja rullitud, selg sirge ja kõht pingul.
Ajalugu ja tervis
Koeral oli enne 2006.a nimeks suur Jaapani koer, kuid muudeti FCI (Rahvusvaheline Künoloogiline Föderatsioon) poolt ümber Ameerika Akitaks. Kuigi koera sünnimaaks on #suunaJaapan, siis tegelikult ei taheta temast seal teadagi.